[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 24.8.2005

KOM(2005) 384 endelig

2005/0164 (CNS)

Forslag til

RÅDETS FORORDNING

om den fælles markedsordning for frø

(forelagt af Kommissionen)

BEGRUNDELSE

Rådets forordning (EØF) nr. 2358/71 om den fælles markedsordning for frø samt KN-koderne for produkter henhørende under denne fælles markedsordning har undergået flere væsentlige ændringer. På grund af disse ændringer, især dem, der blev foretaget i forbindelse med Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere, er det nødvendigt at ophæve den nuværende markedsordning og erstatte den med en ny forordning for klarhedens skyld.

Bestemmelserne i Rådets forordning (EØF) nr. 1674/72 af 2. august 1972 om fastsættelse af almindelige regler om ydelse og finansiering af støtte inden for frøsektoren er indarbejdet i gennemførelsesbestemmelserne i kapitel 10 i Kommissionens forordning (EF) nr. 1973/2004. Forordning (EØF) nr. 1674/72 bør derfor ophæves.

Ordningen for importlicenser er nu gjort ens for al import af frø og er samtidig forenklet, da der ikke længere gælder nogen undtagelse for import i forbindelse med behørigt registrerede formeringskontrakter i tredjelande.

De gældende bestemmelser for ydelse af statsstøtte i Finland på grund af de særlige klimaforhold i landet opretholdes, og Kommissionen forelægger Rådet en rapport om resultaterne af statsstøtten inden den 1. januar 2006.

2005/0164 (CNS)

Forslag til

RÅDETS FORORDNING

om den fælles markedsordning for frø

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 36 og artikel 37, stk. 2, tredje afsnit,

under henvisning til forslag fra Kommissionen,

under henvisning til udtalelse fra Europa-Parlamentet,

under henvisning til udtalelse fra Det Europæiske Økonomiske og Sociale Udvalg, og

ud fra følgende betragtninger:

(1) For at det fælles marked for landbrugsprodukter kan fungere korrekt og udvikle sig harmonisk, bør der føres en fælles landbrugspolitik, og denne bør navnlig omfatte en fælles markedsordning for landbrugsprodukter, som alt efter produkternes art kan antage forskellige former.

(2) Rådets forordning (EØF) nr. 2358/71 af 26. oktober 1971 om den fælles markedsordning for frø[1] har undergået flere væsentlige ændringer, især dem, der blev foretaget i forbindelse med Rådets forordning (EF) nr. 1782/2003 af 29. september 2003 om fastlæggelse af fælles regler for den fælles landbrugspolitiks ordninger for direkte støtte og om fastlæggelse af visse støtteordninger for landbrugere og om ændring af forordning (EØF) nr. 2019/93, (EF) nr. 1452/2001, (EF) nr. 1453/2001, (EF) nr. 1454/2001, (EF) nr. 1868/94, (EF) nr. 1251/1999, (EF) nr. 1254/1999, (EF) nr. 1673/2000, (EØF) nr. 2358/71 og (EF) nr. 2529/2001[2]. For klarhedens skyld bør forordning (EØF) nr. 2358/71 ophæves og erstattes med en ny forordning.

(3) Bestemmelserne i Rådets forordning (EØF) nr. 1674/72 af 2. august 1972 om fastsættelse af almindelige regler om ydelse og finansiering af støtte inden for frøsektoren[3] er blevet indarbejdet i gennemførelsesbestemmelserne i kapitel 10 i Kommissionens forordning (EF) nr. 1973/2004 af 29. oktober 2004 om gennemførelsesbestemmelser til Rådets forordning (EF) nr. 1782/2003 for så vidt angår støtteordningerne i henhold til afsnit IV og IVa i nævnte forordning og anvendelse af udtagne arealer til produktion af råvarer[4]. Forordning (EØF) nr. 1674/72 bør derfor ophæves.

(4) For at udviklingen i samhandelen med frø med tredjelande kan følges, bør der indføres en ordning med importlicenser, hvor der skal stilles en sikkerhed for at sikre, at de transaktioner, som der ansøges om licens for, gennemføres.

(5) Toldordningen gør det muligt at give afkald på alle andre beskyttelsesforanstaltninger over for varer, der importeres fra tredjelande.

(6) I undtagelsestilfælde kan ordningen for det indre marked og toldordningen dog vise sig at være utilstrækkelige. For at EF's marked i sådanne tilfælde ikke skal være forsvarsløs over for eventuelle forstyrrelser som følge deraf, bør EF have mulighed for hurtigt at træffe alle nødvendige foranstaltninger. Disse foranstaltninger må ikke bryde med Fællesskabets internationale forpligtelser.

(7) Enhedsmarkedets korrekte gang i frøsektoren kan bringes i fare ved statsstøtte. Derfor bør traktatens bestemmelser om statsstøtte gælde for de produkter, der henhører under denne fælles markedsordning. Finland kan dog efter sin tiltrædelse yde støtte for visse mængder frø og sædekorn, der er produceret alene i denne medlemsstat, på grund af landets særlige klimaforhold, såfremt Kommissionen giver sin tilladelse.

(8) Eftersom det fælles marked for frø er i konstant udvikling, bør medlemsstaterne og Kommissionen meddele hinanden alle relevante oplysninger om udviklingen.

(9) De nødvendige foranstaltninger til gennemførelse af denne forordning bør vedtages i overensstemmelse med Rådets afgørelse 1999/468/EF af 28. juni 1999 om fastsættelse af de nærmere vilkår for udøvelsen af de gennemførelsesbeføjelser, der tillægges Kommissionen[5] -

UDSTEDT FØLGENDE FORORDNING:

Kapitel IIndledende bestemmelser

Artikel 1

Der indføres en fælles markedsordning for frø, som gælder for følgende produkter:

KN-kode | Varebeskrivelse |

0712 90 11 | Hybrid sukkermajs til udsæd |

0713 10 10 | Ærter (Pisum sativum) til udsæd |

ex 0713 20 00 | Kikerærter til udsæd |

ex 0713 31 00 | Bønner af arterne Vigna mungo (L.) Hepper eller Vigna radiata (L.) Wilcze til udsæd |

ex 0713 32 00 | Små røde (Adzuki) bønner (Phaseolus eller Vigna angularis) til udsæd |

0713 33 10 | Havebønner (Phaseolus vulgaris) til udsæd |

ex 0713 39 00 | Andre bønner til udsæd |

ex 0713 40 00 | Linser til udsæd |

ex 0713 50 00 | Valskbønner (Vicia faba var. major), og hestebønner (Vicia faba var. equina og Vicia faba var. minor) til udsæd |

ex 0713 90 00 | Andre tørrede bælgfrugter til udsæd |

1001 90 10 | Spelt til udsæd |

ex 1005 10 | Hybridmajs til udsæd |

1006 10 10 | Uafskallet ris til udsæd |

1007 00 10 | Hybridsorghum til udsæd |

1201 00 10 | Sojabønner, også knuste, til udsæd |

1202 10 10 | Jordnødder, ikke ristede eller på anden måde varmebehandlede, med skal, til udsæd |

1204 00 10 | Hørfrø, også knuste, til udsæd |

1205 10 10 | Rybsfrø og rapsfrø, også knuste, til udsæd |

1206 00 10 | Solsikkefrø, også knuste, til udsæd |

ex 1207 | Andre olieholdige frø og frugter, også knuste, til udsæd |

1209 | Frø, frugter og sporer af den art, der anvendes til udsæd |

Artikel 2

Produktionsåret for frø begynder 1. juli i hvert år og slutter 30. juni i det følgende år.

Artikel 3

Denne forordning anvendes, medmindre andet er fastsat i forordning (EF) nr. 1782/2003.

KAPITEL IIOrdning for samhandelen med tredjelande

Artikel 4

1. Ved import til Fællesskabet af de i artikel 1 nævnte produkter kan der kræves en importlicens. De produkter, som der kræves importlicenser for, fastlægges efter proceduren i artikel 10, stk. 2.

2. Medlemsstaterne udsteder licensen til enhver, der anmoder herom, uanset hvor i Fællesskabet vedkommende er etableret.

3. Licensen gælder for import til hele Fællesskabet. Licensen udstedes mod, at der stilles en sikkerhed for at garantere, at produkterne importeres i licensens gyldighedsperiode. Sikkerheden fortabes helt eller delvist, hvis alle eller en del af produkterne ikke er importeret i licensens gyldighedsperiode, undtagen i tilfælde af force majeure.

Artikel 5

Medmindre andet er fastsat i denne forordning, anvendes toldsatserne i den fælles toldtarif for de i artikel 1 nævnte produkter.

Artikel 6

1. De almindelige regler for fortolkning af den kombinerede nomenklatur og gennemførelsesbestemmelserne for den kombinerede nomenklatur gælder ved tariferingen af de i artikel 1 nævnte produkter. Den toldnomenklatur, der følger af anvendelsen af denne forordning, optages i den fælles toldtarif.

2. Medmindre andet er fastsat i denne forordning eller vedtaget i henhold til en af dens bestemmelser, er følgende forbudt i samhandelen med tredjelande:

a) opkrævning af afgifter med en virkning svarende til told

b) anvendelse af kvantitative restriktioner eller foranstaltninger med tilsvarende virkning.

Artikel 7

1. Hvis EF's marked for et eller flere af produkterne i artikel 1 på grund af import eller eksport bliver eller risikerer at blive udsat for alvorlige forstyrrelser, som kan bringe målene i traktatens artikel 33 i fare, kan der træffes passende foranstaltninger i samhandelen med lande, der ikke er medlemmer af Verdenshandelsorganisation, indtil forstyrrelsen eller risikoen herfor er ophørt.

2. Indtræder den i stk. 1 nævnte situation, træffer Kommissionen på begæring af en medlemsstat eller på eget initiativ afgørelse om de nødvendige foranstaltninger. Medlemsstaterne underrettes om sådanne foranstaltninger, der straks iværksættes. Har Kommissionen modtaget en begæring fra en medlemsstat, træffer den afgørelse herom senest tre arbejdsdage efter modtagelsen.

3. Enhver medlemsstat kan indbringe de i stk. 2 omhandlede foranstaltninger for Rådet senest tre arbejdsdage efter underretningen. Rådet træder straks sammen. Rådet kan med kvalificeret flertal ændre eller ophæve de pågældende foranstaltninger senest en måned efter den dag, hvor de blev indbragt for det.

4. Nærværende artikel anvendes under iagttagelse af de forpligtelser, der følger af de aftaler, som er indgået i henhold til traktatens artikel 300, stk. 2.

KAPITEL IIIAlmindelige bestemmelser

Artikel 8

1. Medmindre andet er fastsat i denne forordning, anvendes traktatens artikel 87, 88 og 89 på produktion af og handel med de i artikel 1 nævnte produkter.

2. Finland kan dog yde støtte for henholdsvis visse mængder frø og visse mængder sædekorn, der er produceret alene i denne medlemsstat, på grund af landets særlige klimaforhold, såfremt Kommissionen giver sin tilladelse.

Inden den 1. januar 2006 forelægger Kommissionen på grundlag af oplysninger, som Finland fremsender i rette tid, Rådet en rapport om resultaterne af den tilladte støtte, ledsaget af de nødvendige forslag.

Artikel 9

Medlemsstaterne og Kommissionen meddeler hinanden de oplysninger, der er nødvendige for gennemførelsen af denne forordning.

Artikel 10

1. Kommissionen bistås af en forvaltningskomité for frø (i det følgende benævnt "komitéen").

2. Når der henvises til denne artikel, finder artikel 4 og 7 i afgørelse 1999/468/EF anvendelse.

Den i artikel 4, stk. 3, i afgørelse 1999/468/EF omhandlede periode fastsættes til én måned.

3. Komitéen vedtager selv sin forretningsorden.

Artikel 11

Gennemførelsesbestemmelserne til denne forordning, bl.a. de i artikel 4 omhandlede licensers gyldighedsperiode, samt betingelserne for meddelelse af de i artikel 9 omhandlede oplysninger, fastsættes efter proceduren i artikel 10, stk. 2.

KAPITEL IVOvergangsbestemmelser og afsluttende bestemmelser

Artikel 12

1. Forordning (EØF) nr. 2358/71 og (EØF) nr. 1674/72 ophæves.

2. Henvisninger til forordning (EØF) nr. 2358/71 skal forstås som henvisninger til nærværende forordning og læses i overensstemmelse med sammenligningstabellen i bilaget.

Artikel 13

Denne forordning træder i kraft på syvendedagen efter offentliggørelsen i Den Europæiske Unions Tidende .

Den anvendes fra den 1. juli 2006.

Denne forordning er bindende i alle enkeltheder og gælder umiddelbart i hver medlemsstat.

Bruxelles, den

På Rådets vegne

Formand

BILAG

Sammenligningstabel

Forordning (EØF) nr. 2358/71 | Nærværende forordning |

Artikel 1 | Artikel 1 |

Artikel 2 | Artikel 2 |

– | Artikel 3 |

Artikel 3 | – |

Artikel 3a | – |

Artikel 4, stk. 1, stk. 2, første punktum | Artikel 4 |

Artikel 4, stk. 2, andet afsnit. | Artikel 11 |

Artikel 5, stk. 1 | Artikel 5 |

Artikel 5, stk. 2, artikel 6 | Artikel 6 |

Artikel 7 | Artikel 7 |

Artikel 8 | Artikel 8 |

Artikel 9, første punktum | Artikel 9 |

Artikel 9, andet punktum | Artikel 11 |

Artikel 11 | Artikel 10 |

Artikel 12 | – |

Artikel 13 | – |

Artikel 14 | – |

Artikel 15 | – |

Artikel 16 | – |

– | Artikel 12 |

Artikel 17 | Artikel 13 |

FINANSIERINGSOVERSIGT |

1. | BUDGETPOST: 05 02 11 02 | BEVILLINGER: 110 mio. EUR. |

2. | FORANSTALTNINGENS BETEGNELSE: Forslag til Rådets forordning om den fælles markedsordning for frø |

3. | RETSGRUNDLAG: Traktatens artikel 37 |

4. | FORMÅL: Ophæve og erstatte forordning (EØF) nr. 2358/71 efter reformen af frøsektoren ved forordning (EF) nr. 1782/2003 |

5. | FINANSIELLE VIRKNINGER | PERIODE PÅ 12 MÅNEDER (mio. EUR) | INDEVÆRENDE REGNSKABSÅR 2005 (mio. EUR) | FØLGENDE REGNSKABSÅR 2006 (mio. EUR) |

5.0 | UDGIFTER FINANSIERET OVER - EF-BUDGETTET (RESTITUTIONER/INTERVENTIONER) - OVER NATIONALE BUDGETTER - ANDRE SEKTORER | - | - | - |

5.1 | INDTÆGTER - EF's EGNE INDTÆGTER (AFGIFTER/TOLD) - NATIONALE KILDER | - | - | - |

2007 | 2008 | 2009 | 2010 |

5.0.1 | OVERSLAG - UDGIFTER | - | - | - | - |

5.1.1 | OVERSLAG - INDTÆGTER | - | - | - | - |

5.2 | BEREGNING: |

6.0 | ER FINANSIERING MULIG GENNEM BEVILLINGER OPFØRT UNDER DET PÅGÆLDENDE KAPITEL I DET LØBENDE BUDGET? | JA/NEJ |

6.1 | ER FINANSIERING MULIG VED OVERFØRSEL MELLEM KAPITLER I DET LØBENDE BUDGET? | JA/NEJ |

6.2 | ER ET TILLÆGSBUDGET NØDVENDIGT? | JA/NEJ |

6.3 | SKAL DER OPFØRES BEVILLINGER PÅ FREMTIDIGE BUDGETTER? | JA/NEJ |

BEMÆRKNINGER: |

[1] EFT L AF 5.11.1971, S. 1. Senest ændret ved forordning (EF) nr. 1782/2003 (EUT L 270 af 21.10.2003, s. 1).

[2] Se fodnote 4). Senest ændret ved Kommissionens forordning (EF) nr. 118/2005 (EUT L 24 af 27.1.2005, s. 15).

[3] EFT L 177 af 4.8.1972, s. 1. Senest ændret ved forordning (EØF) nr. 3795/85 (EFT L 367 af 31.12.1985, s. 21).

[4] EUT L 345 af 20.11.2004, s. 1. Senest ændret ved forordning (EF) nr. 794/2005 (EUT L 134 af 27.5.2005, s. 6).

[5] EFT L 184 af 17.7.1999, s. 23.